Fredrik Kristiansen

Fredrik Kristiansen (født 29. mars 1981 i Bergen, oppvokst på Stathelle) var utviklingssjef i Nettby Community AS, og sto bak Norges to største nettsamfunn Nettby og Blink. 

Kristiansen ble i 2000 ansatt i Dagbladets DB Medialab som utvikler, der han utviklet Blink som ble lansert i 2001. Etter at Kristiansen sluttet i Dagbladet i 2006, startet han nettsamfunnet Nettby sammen med VG Multimedia i 2006. 

Dagbladet saksøkte Kristiansen i 2008 for 609 millioner kroner for å ha stjålet kildekoden fra Blink og benyttet kildekoden for å utvikle Nettby.Hevder å ha tapt 609 mill. på kodetyveri  Samme år gikk Kristiansen til motsøksmål mot Dagbladet for injurier.[Dagens Næringsliv 15. november 2008]– Han stjal ikke kildekoden  Den 20. august 2010 inngikk Nettby Community AS og DB Medialab et forlik som innebar at Nettby Community AS skulle betale 24 millioner kroner til DB Medialab, og unngikk dermed at saken havnet i retten.Forlik mellom Nettby og Blink I Dagens Næringsliv het det at rettssaken ville kostet Nettby Community AS 35-40 millioner kroner i advokatsalær i tillegg til rundt 10 millioner kroner som rettssaken allerede hadde kostet.DN 21. august 2010 To måneder senere opplyste Nettby Community AS at Nettby ville bli avviklet fra 1. januar 2011 på grunn av fallende medlemstall og inntekter.http://e24.no/media/article3875823.ece

 Referanser 

Kategori:Norske IT-gründere
Kategori:Personer fra Bamble kommune
Kategori:Personer fra Bergen kommune